A4-0056/98

Ψήφισμα σχετικά με την Δημογραφική έκθεση 1997 (COM(97)0361 - C4-0505/97)

Το Ευρωπαΐκό Κοινοβούλιο,

- έχοντας υπόψη την έκθεση της Επιτροπής (COM(97)0361 - C4-0505/97),

- έχοντας υπόψη το ψήφισμά του της 14ης Μαρτίου 1997 ((ΕΕ C 115 της 14.4.1997, σελ. 238.)) σχετικά με την έκθεση της Επιτροπής προς το Συμβούλιο και το Ευρωπαΐκό Κοινοβούλιο για τη δημογραφική κατάσταση στην Ευρωπαΐκή Ένωση για το 1995 (COM(96) 0060 - C4-0143/96),

- έχοντας υπόψη το ψήφισμά του της 6ης Νοεμβρίου 1997 ((ΣΠ της ημερομηνίας αυτής, Μέρος ΙΙ, σημείο 10)) σχετικά με την ανακοίνωση της Επιτροπής για τον εκσυγχρονισμό και τη βελτίωση της κοινωνικής προστασίας στην Ευρωπαΐκή Ένωση» (COM(97)0102 - C4-0143/97),

- έχοντας υπόψη την Πράσινη Βίβλο της Επιτροπής σχετικά με τις επικουρικές συντάξεις στην ενιαία αγορά (COM(97)0283 - C4-0392/97),

- έχοντας υπόψη το ψήφισμα του Συμβουλίου και των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου της 29ης Ιουνίου 1995 για την απασχόληση των ηλικιωμένων εργαζομένων ((ΕΕ C 228 της 2.9.1995, σελ. 1)),

- έχοντας υπόψη τη σύσταση του Συμβουλίου 92/241/ΕΟΚ της 31ης Μαρτίου 1992 σχετικά με τη φύλαξη των παιδιών ((ΕΕ L 123 της 8.5.1992, σελ. 16)),

- έχοντας υπόψη την οδηγία 96/34/ΕΚ του Συμβουλίου της 3ης Ιουνίου 1996 σχετικά με τη συμφωνία πλαίσιο για τη γονική άδεια που συνήφθη από την UNICE, τη CEEP και τη CES ((ΕΕ L 145 της 19.6.1996, σελ. 4)),

- έχοντας υπόψη την έκθεση της ομάδας εργασίας υψηλού επιπέδου σχετικά με την ελεύθερη κυκλοφορία των προσώπων (C4-0181/97),

- έχοντας υπόψη την ανακοίνωση της Επιτροπής με θέμα «Agenda 2000" (COM(97)2000),

- έχοντας υπόψη το ψήφισμά του της 24ης Φεβρουαρίου 1994 σχετικά με τη λήψη μέτρων υπέρ των ηλικιωμένων ατόμων ((ΕΕ C 77 της 14.3.1994, σελ. 24)),

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων καθώς και τη γνωμοδότηση της Επιτροπής για τα Δικαιώματα της Γυναίκας (A4-0056/98),

Α. επισημαίνοντας ότι εάν διατηρηθούν κατά τα προσεχή έτη οι σημερινές δημογραφικές τάσεις θα σημειωθεί σημαντική αύξηση των ατόμων άνω των 60 ετών, μείωση των ενηλίκων και ακόμη μεγαλύτερη μείωση των νέων κάτω των 19 ετών,

Β. επισημαίνοντας τις επιπτώσεις που έχουν και θα έχουν οι σημερινές δημογραφικές τάσεις στη χρηματοδότηση και την οργάνωση της κοινωνικής προστασίας,

Γ. υπενθυμίζοντας τις επιπτώσεις της δημογραφικής εξέλιξης στην αγορά εργασίας,

Δ. επισημαίνοντας ότι οι ίδιες οι Δημόσιες Διοικήσεις πρέπει να παράσχουν θετικά παραδείγματα όσον αφορά την προσαρμογή, την επανένταξη των εργαζομένων προχωρημένης ηλικίας και τη διατήρηση της απασχόλησης των ατόμων αυτών,

Ε. εκτιμώντας ότι η προοδευτική γήρανση του πληθυσμού θα υποχρεώσει μέρος του ενεργού πληθυσμού να αφιερωθεί στη φύλαξη των ηλικιωμένων μελών της οικογενείας με τις συνεπαγόμενες συνέπειες στην εργασία αυτών που αναλαμβάνουν αυτές τις υποχρεώσεις,

ΣΤ. επισημαίνοντας ότι η προοπτική αυτή αποτελεί απαραίτητη προϋπόθεση για την πραγματική ανάπτυξη και ότι η δραστηριότητα των γυναικών είναι πρωταρχικό στοιχείο για την αύξηση της απασχόλησης, ότι η παροχή ίσων ευκαιριών αποτελεί αποφασιστικό και καθοριστικό παράγοντα για την οικονομική και κοινωνική ανάπτυξη και ότι η πλήρης ενσωμάτωση της γυναίκας στον κόσμο της εργασίας αποτελεί θετική και μη αντιστρεπτή πραγματικότητα, και ότι η εξέλιξη του ενεργού πληθυσμού έχει επιπτώσεις σε επίπεδο κοινωνικής και οικογενειακής παραδοσιακής διάρθρωσης αυξάνοντας τη σημασία και την αναγκαιότητα για την κατανομή των ευθυνών,

Ζ. υπενθυμίζοντας ότι οι νέες πραγματικότητες και οι νέες ανάγκες δεν μπορούν να αποτελούν φραγμούς για την αμοιβόμενη εργασία και μειονέκτημα σε θέματα κοινωνικής προστασίας για τα άτομα που αντιμετωπίζουν τις νέες αυτές οικογενειακές και κοινωνικές νέες πραγματικότητες και ανάγκες,

Η. εκτιμώντας ότι η δημογραφική εξέλιξη ενδέχεται να έχει επιπτώσεις σε ορισμένες περιφέρειες λόγω μείωσης των αποθεμάτων τους σε εργατικό δυναμικό και λόγω των δυσχερειών να προσαρμοσθεί το διαθέσιμο αυτό εργατικό δυναμικό στην πραγματικότητα των παραγωγικών διαδικασιών, πράγμα που θέτει το θέμα της κινητικότητας,

Θ. εκτιμώντας ότι η κοινωνική συνοχή πρέπει να αποσκοπεί σε μία πραγματική σύγκλιση των δεικτών κοινωνικής προστασίας και των υποδομών των κοινωνικών υπηρεσιών,

Ι. εκτιμώντας ότι η Ευρωπαΐκή Ένωση μπορεί να διαδραματίσει σημαντικό ρόλο με την οργάνωση της ανταλλαγής πληροφοριών και με τον συντονισμό των εθνικών μέτρων πολιτικής 7 ότι η Ευρωπαΐκή Ένωση θα πρέπει να συμπεριλάβει το δημογραφικό παράγοντα και στη δική της πολιτική,

Γενικές αρχές

1. θεωρεί ότι η λύση για την προστασία και τη διατήρηση της κοινωνίας της ευημερίας και του ευρωπαΐκού κοινωνικού πρωτύπου είναι η διατήρηση μιας σταθερής και βιώσιμης οικονομικής ανάπτυξης, αύξησης της ανταγωνιστικότητας στους παραγωγικούς τομείς και βελτίωσης της απασχόλησης, η προώθηση του διαλόγου μεταξύ των κοινωνικών εταίρων στο πλαίσιο της κοινωνικής οικονομίας της αγοράς και μιας πολιτικής ομάδων που θα αποσκοπεί στην καταπολέμηση του κοινωνικού αποκλεισμού 7

2. εκτιμά ότι έχει ιδιαίτερη σημασία να διαχωρισθούν οι πηγές από τις οποίες χρηματοδοτούνται οι παροχές των δημόσιων συστημάτων κοινωνικής προστασίας, διακρίνοντας μεταξύ αυτών που πρέπει να καταβάλλονται μέσω των εισφορών των επιχειρηματιών και των εργαζομένων και των παροχών γενικού χαρακτήρα που πρέπει να χρηματοδοτούνται μέσω φόρων γενικού χαρακτήρα 7

3. θεωρεί ότι τα συνταξιοδοτικά ταμεία και τα ιδιωτικά συστήματα κεφαλαιοποίησης των συντάξεων πρέπει να διατηρήσουν τον εθελοντικό τους χαρακτήρα και,. κατά συνέπεια, να έχουν συμπληρωματικό χαρακτήρα ως προς τα δημόσια συστήματα 7 ότι στο πλαίσιο αυτό οι συμπληρωματικές αυτές συνταξιοδοτικές διατάξεις θα πρέπει να είναι δυνατόν να αναπτύσσονται αποτελεσματικά στο πλαίσιο της εσωτερικής αγοράς 7

4. πιστεύει ότι τα κράτη μέλη πρέπει να προβλέπουν στους προϋπολογισμούς τους αύξηση των δαπανών υγειονομικής περίθαλψης λόγω αύξησης του προστατευόμενου πληθυσμού, του προσδόκιμου επιβίωσης και της ενσωμάτωσης νέων τεχνολογιών καθώς και αύξηση του κοινωνικού κόστους ως συνέπεια της μεγαλύτερης εξάρτησης των ηλικιωμένων ατόμων 7

5. είναι πεπεισμένο ότι η δημογραφική εξέλιξη δεν θα επιλύσει, από μόνη της, τα προβλήματα της απασχόλησης και τα προβλήματα χρηματοδότησης των δημόσιων συστημάτων κοινωνικής προστασίας και, για το λόγο αυτό, απαιτούνται δραστήριες πολιτικές και μέσα εκσυγχρονισμού των συστημάτων διαχείρισης 7

6. ζητεί από την Επιτροπή να επικεντρώσει το ενδιαφέρον της στο θέμα της φροντίδας των εξαρτώμενων ατόμων, τόσο σε ανεπίσημο όσο και σε υπηρεσιακό επίπεδο, των παιδιών, των ηλικιωμένων και άλλων ατόμων εξαρτώμενων απο την οικογένειά τους, με ιδιαίτερη έμφαση στις συνέπειες επι των γυναικών λόγω της αλλαγής της ηλικιακής πυραμίδος όπου ο αριθμός των εξαρτωμένωνα ατόμων θα υπερβεί αυτόν του ενεργού πληθυσμού στο προσεχές μέλλον 7

7. θεωρεί ότι πρέπει να προβλέπεται στα συστήματα κοινωνικής πρόνοιας η αναγνώριση των ετών που αφιερώθηκαν στη φύλαξη ηλικιωμένων ατόμων και να μην έχουν αντίκτυπο στο ύψος των παροχών εξαιτίας της ανάληψης των οικογενειακών καθηκόντων 7

8. θεωρεί ότι οι εθνικές και οι ευρωπαΐκές πολιτικές που διέπουν την οργάνωση εργασίας πρέπει να λαμβάνουν επίσης υπόψη τον κοινωνικό περίγυρο 7

9. λαμβάνοντας υπόψη τις επιπτώσεις των δημογραφικών εξελίξεων στην κοινωνικοοικονομική κατάσταση της Ένωσης, ζητεί επιμόνως από την Επιτροπή να παρακολουθεί αδιάκοπα την εξέλιξη των δημογραφικών στοιχείων, να τα συμπληρώνει και να τα κοινοποιεί μέσω των νέων τεχνολογιών πληροφόρησης και επικοινωνίας, έτσι ώστε να καθίσταται δυνατή η σύγκριση των διαφορετικών δεδομένων των κρατών μελών αλλά και άλλων μερών του κόσμου 7

10. ζητεί από την Επιτροπή να εκπονήσει σχέδιο δράσης στο οποίο θα αναφέρεται με ποιό τρόπο θα αντιμετωπισθεί το θέμα της μεταβαλλόμενης ηλικιακής εξέλιξης στην ΕΕ, λαμβάνοντας κυρίως υπόψη τις προϋποθέσεις για την πολιτική ίσων ευκαιριών 7

Δημογραφική εξέλιξη και αγορά εργασίας

11. φρονεί ότι είναι απαραίτητο να διευρυνθεί η συμμετοχή στην αγορά εργασίας του διαθέσιμου και μη ενεργού εργατικού δυναμικού: γυναίκες και ενήλικες άνω των 50 ετών 7 καλεί τους κοινωνικούς εταίρους, κατά τις διαπραγματεύσεις τους για τη σύναψη συλλογικών συμβάσεων εργασίας, να προωθήσουν συμφωνίες οι οποίες να συνδυάζουν ευελιξία και ασφάλεια απασχόλησης, αλλαγές στην οργάνωση εργασίας που απηχούν τροποποίηση των κύκλων της εργασιακής ζωής των ατόμων, διατήρηση της ικανότητος προς εργασίαν και της επαγγελματικής κατάρτισης των εργαζομένων και ανάπτυξη των κοινωνικών διαρθρώσεων στήριξης και να εξετάσουν νέες μεθόδους πρόσληψης και επιλογής, οι οποίες να απευθύνονται σε νέους τομείς της αγοράς εργασίας καθώς και στο τμήμα του απασχολούμενου πληθυσμού σε προχωρημένη ηλικία, και επίσης μία στενότερη σχέση παραγωγικότητας και αμοιβής 7

12. ζητεί από την Επιτροπή και τα κράτη μέλη να στοχεύουν εξίσου στους άνδρες και στις γυναίκες όταν προωθούν μέτρα για τον καλύτερο συνδυασμό της οικογενειακής και επαγγελματικής ζωής, συμπεριλαμβανομένης της γονικής άδειας, της φροντίδας των παιδιών και των διαλειμμάτων σταδιοδρομίας για τη φροντίδα των εξαρτώμενων μελών της οικογένειας 7

13. τονίζει το πόσο σπουδαίο είναι για εκείνους που έχουν διακόψει τη σταδιοδρομία τους να μπορούν να τυγχάνουν δυνατοτήτων κατάρτισης μέσω της οποίας θα μπορούν να επιστρέφουν στην αγορά εργασίας 7 επισημαίνει δε ότι πολλή από την κατάρτιση διατίθεται σήμερα μόνο σε όσους εργάζονται ή έχουν καταχωρηθεί ως άνεργοι 7

14. επισημαίνει ότι οι εμπειρίες και το δυναμικό των γνώσεων της παλαιοτέρας γενεάς θα έπρεπε να χρησιμοποιηθούν αποτελεσματικότερα για την ευημερία, καθώς και ως νεωτεριστικός παράγοντας για την οικονομία και την κοινωνία 7

15. εκτιμά ότι οι επιχειρήσεις πρέπει να αξιοποιήσουν στο μέγιστο δυνατό βαθμό το ανθρώπινο δυναμικό 7 ότι αποκτούν μεγαλύτερη σημασία η ανακύκλωση και η διαρκής επιμόρφωση και ότι πρέπει να εξευρεθεί θετικός τρόπος αντιμετώπισης μιας ενδεχόμενης μεγαλύτερης επαγγελματικής κινητικότητας 7

16. προειδοποιεί ότι η προβλεπτή αύξηση του αριθμού των ηλικιωμένων εργαζομένων θα απαιτήσει μια στρατηγική για την προσαρμογή ορισμένων προϋποθέσεων απασχόλησης και την προσαρμογή και προώθηση της επαγγελματικής κατάρτισης η οποία θα προσδίδει μεγαλύτερη αξία στην εμπειρία των εργαζομένων αυτών, καθώς και την πρόβλεψη των πιθανών επιπτώσεων της τεχνολογίας στην εργασία 7

17. καλεί τα κράτη μέλη να μεριμνήσουν ώστε οι ρυθμίσεις για την πρώιμη συνταξιοδότηση και την χορήγηση άδειας άνευ αποδοχών να μην χρησιμοποιούνται απαραδέκτως προς όφελος των επιχειρήσεων για να απολύονται εργαζόμενοι προχωρημένης ηλικίας και να επιβαρύνεται με τον τρόπο αυτό νωρίς το συνταξιοδοτικό σύστημα, χωρίς πράγματι να προσλαμβάνονται νέοι συνεργάτες στη θέση των απολυομένων 7 φρονεί αντιθέτως ότι η πρώιμη συνταξιοδότηση πρέπει να αποτελεί πηγή πρόσθετων θέσεων εργασίας, και θεωρεί χρήσιμη την χρησιμοποίηση και την προώθηση εναλλακτικών μορφών απασχόλησης, ή αντικατάστασης με τρόπο ώστε να αποφεύγεται η απλή κατάργηση των θέσεων εργασίας όσων συνταξιοδοτούνται λόγω ηλικίας 7

18. εκτιμά ότι αποκτούν μεγαλύτερη παρουσία στην αγορά, και ως εκ τούτου, μεγαλύτερη σημασία για την απασχόληση, δραστηριότητες οι οποίες μέχρι πρότινος περιορίζονταν σε βοηθητικό πλαίσιο, απαιτώντας, κατά συνέπεια, μία προσαρμογή της νομοθεσίας και της φορολόγησης των νέων κοινωνικών και εργασιακών συνθηκών και αξιοποίηση των εργασιών κοινοτικού χαρακτήρα 7

19. φρονεί ότι η Ευρωπαΐκή Ένωση πρέπει να εξετάσει και να καταθέσει προτάσεις σχετικά με τις πολιτικές διαχείρισης της απασχόλησης και τα οικογενειακά επιδόματα στα κράτη μέλη, ως συνέπεια των δημογραφικών τάσεων στην Ευρωπαΐκή Ένωση 7

Περιφερειακές πτυχές της ανάπτυξης του πληθυσμού

20. εκτιμά ότι είναι απαραίτητο να συνεχισθούν οι συνοδευτικές πολιτικές για τις περιφέρειες και τους τομείς που παρουσιάζουν μεγαλύτερα προβλήματα, τόσο σε εθνικό όσο και σε κοινοτικό επίπεδο 7

21. διαπιστώνει ότι οι ολοένα αυξανόμενες διαφορές μεταξύ των περιφερειών, όσον αφορά την κατάσταση του πληθυσμού και την εξέλιξη της ηλικίας του, θα υπερτονίζουν ακόμα περισσότερο τις διαφορές μεταξύ των κρατών μελών 7 ότι το γεγονός αυτό θα έχει συνέπειες τόσο για την δημογραφική κινητικότητα όσο και για την από χώρα σε χώρα μετανάστευση εντός της Ευρωπαΐκής Ένωσης 7 ότι αυτή η ιδιαιτερότητα θα επηρεάσει τη διασπορά των θέσεων εργασίας και του εργατικού δυναμικού και ότι το τελευταίο αυτό γεγονός θα συνεπάγεται συνέπειες για την εξέλιξη της ανεργίας, καθώς και για την καταπολέμησή της, στην Ευρωπαΐκή Ένωση 7

22. καλεί την Επιτροπή:

- να καταγράψει και να παρακολουθεί αδιαλείπτως τις ανισορροπίες μεταξύ ζήτησης και προσφοράς στις περιφερειακές αγορές εργασίας,

- να πάρει ή να υποστηρίξει πρωτοβουλίες που θα ενθαρρύνουν την κινητικότητα και θα απλοποιούν τη μετανάστευση και να προβεί στην κατάργηση των κοινωνικών εμποδίων και των πολιτιστικών φραγμών,

- να ενθαρρύνει, κυρίως στις παραμεθόριες περιοχές, τις διασυνοριακές ανταλλαγές εργαζομένων και τη διασυνοριακή επαγγελματική κατάρτιση, συμπεριλαμβανομένης της γλωσσικής εκμάθησης, και

- αφενός να επιμείνει στο συντονισμό ή, ανάλογα με την περίπτωση, στην εναρμόνιση των νομοθεσιών σχετικά με την κοινωνική ασφάλιση των διακινούμενων εργαζομένων και αφετέρου να προβλέψει επαρκείς χρηματοδοτικούς πόρους για το EURES προκειμένου το τελευταίο αυτό να διαδραματίσει ένα σχετικό καθοδηγητικό ρόλο 7

23. έχοντας υπόψη ότι η μέση ηλικία του διαθεσίμου εργατικού δυναμικού είναι διαφορετική στις διαφορετικές περιφέρειες, ζητεί η ανισορροπίες της αγοράς εργασίας να αντιμετωπισθούν με γνώμονα τις διαφορές αυτές, ακόμα και αν πρόκειται για κοινοτικές πρωτοβουλίες αναφορικά με την παιδεία και την κατάρτιση, τη μόνιμη επιμόρφωση, την εξωσχολική εκπαίδευση κλπ. 7

24. καλεί την Επιτροπή να προβεί σε λεπτομερή έρευνα για τη δημογραφική κατάσταση στις περιφέρειες της Ευρωπαΐκής Ένωσης, καθώς και για τη φυγή προς τις πόλεις και την απερήμωση της υπαίθρου, λαμβάνοντας υπόψη τις συνέπειες όλων αυτών για την απασχόληση, την οικονομική ανάπτυξη, το περιβάλλον και τη δημόσια υγεία 7

25. τονίζει ότι θα πρέπει να υπάρξει μια νέα ευρωπαΐκή πολιτική για την ανάπτυξη της υπαίθρου στο πλαίσιο της κοινής αγροτικής και περιβαλλοντικής πολιτικής, στην οποία θα περιλαμβάνονται και άλλοι τομείς πολιτικής όπως οι ΜΜΕ, η αναψυχή, η τεχνολογία και η έρευνα, η εκπαίδευση και η επαγγελματική κατάρτιση, η πολεοδομία και η χωροταξία, οι οικοδομές και ο τομέας των μεταφορών.

Aνάπτυξη του πληθυσμού στις χώρες της Κεντρικής και Ανατολικής Ευρώπης

26. υπογραμμίζει ότι η Ευρωπαΐκή Ένωση πρέπει να προχωρήσει καταρτίζοντας περισσότερο συγκεκριμένες κοινές πολιτικές για τη μετανάστευση 7 τα κράτη μέλη και η Ευρωπαΐκή Ένωση πρέπει να προχωρήσουν συγκεκριμενοποιώντας και εφαρμόζοντας τις οδηγίες που αφορούν τη μετανάστευση και το δικαίωμα ελεύθερης κυκλοφορίας 7

27. θεωρεί ότι η ελεύθερη κυκλοφορία των προσώπων, οι πολιτικές για τη μετανάστευση και οι διαμεθοριακές μετακινήσεις που παρουσιάζουν κάποια ιδιομορφία πρέπει να εξετασθούν με ιδιαίτερη προσοχή κατά τις διαπραγματεύσεις σχετικά με τις μελλοντικές διευρύνσεις της Ευρωπαΐκής Ένωσης και, για τον σκοπό αυτό, είναι απαραίτητο να διαθέτουμε ενημερωμένες στατιστικές σχετικά με τον ενεργό πληθυσμό, την ανεργία, τη νομοθεσία, τις τάσεις της κινητικότητας, κλπ. για τα υποψήφια να ενταχθούν στην Ένωση κράτη 7

28. εκφράζει τη λύπη του για το ότι η Επιτροπή, στις προτάσεις της για την Ατζέντα 2000, δεν λαμβάνει σχεδόν καθόλου υπόψη τις κοινωνικές πτυχές της διεύρυνσης και παράλληλα για το γεγονός ότι η δημογραφική έκθεση για το 1997 αναφέρει ακροθιγώς μόνο τις κοινωνικές πτυχές της δημογραφικής κατάστασης στην Κεντρική και Ανατολική Ευρώπη 7

29. λαμβάνει γνώση της στασιμότητας και της οπισθοδρόμησης της μέσης ανάπτυξης του πληθυσμού στις χώρες της Κεντρικής και Ανατολικής Ευρώπης, μεταξύ άλλων, λόγω:

- της φυγής στο εξωτερικό,

- της γήρανσης του πληθυσμού και της μείωσης των νέων,

- του χαμηλού ποσοστού γεννητικότητας και

- του υψηλού ποσοστού (παιδικής) θνησιμότητας 7

καλεί συνεπώς την Επιτροπή και το Συμβούλιο να εξετάσουν δυνατότητες ούτως ώστε η Ευρωπαΐκή Ένωση να συμβάλει στη μείωση της (παιδικής) θνησιμότητας στις χώρες της Κεντρικής και Ανατολικής Ευρώπης και κυρίως στη Ρουμανία 7

30. σημειώνει τη μεταβαλλόμενη σχέση μεταξύ του ενεργούς πληθυσμού και άλλων εξαρτώμενων πληθυσμιακών ομάδων και συνειδητοποιεί την πίεση που ασκεί μια τέτοια εξέλιξη στα συστήματα κοινωνικών ασφαλίσεων 7 κατά συνέπεια, φρονεί ότι η εν λόγω εξέλιξη πρέπει να ληφθεί υπόψη τόσο για τις διαπραγματεύσεις σχετικά με την ένταξη των υποψηφίων χωρών όσο και για τον καθορισμό ενισχυτικών μέτρων στο πλαίσιο της προενταξιακής στρατηγικής. Όλα αυτά σημαίνουν αφενός τη λήψη πρωτοβουλιών για την προώθηση της οικονομικής ανάπτυξης και την αύξηση των θέσεων εργασίας και αφετέρου την παροχή βοήθειας για την αποφυγή του απειλούμενου κοινωνικού αποκλεισμού 7

31. ζητεί από την Επιτροπή στις μελλοντικές αναλύσεις των δημογραφικών εξελίξεων των προς ένταξη χωρών να παράσχει στοιχεία τα οποία θα αναλύονται ανά φύλο, και συγκεκριμένα σε ό,τι αφορά τη δυνατότητα πρόσβασης στην αγορά εργασίας προκειμένου να μπορεί να εκτιμηθεί σωστά ο αντίκτυπος των δημογραφικών αλλαγών επί των αντίστοιχων θέσεων των γυναικών και ανδρών.

32. διαπιστώνει ότι το χάσμα μεταξύ αστικών περιοχών και υπαίθρου χώρας διευρύνεται στην Κεντρική και την Ανατολική Ευρώπη και καλεί την Επιτροπή να εξετάσει το θέμα εκ του σύνεγγυς 7

33. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Οικονομική και Κοινωνική Επιτροπή και τους ευρωπαίους κοινωνικούς εταίρους.